Fl-aħħar 24 siegħa, kien hemm aktar nies li fiequ minn każi ġodda, fil-fatt kien hemm b'kollox 187 każ ġdid ta' Covid-19 filwaqt li fiequ 189 persuna. Il-każi l-ġodda jirriżultaw minn 3,879 swab test. Intant fl-istess 24 siegħa kienu mlaqqmin madwar 1,270 persuna għal total ta' 14,276 persuna mlaqqmin minn meta beda l-proċess nhar is-27 ta' Diċembru. Fl-aħħar 24 siegħa wkoll tilfu ħajjithom tnejn minn nies oħra li kienu pożittivi, żewġ anzjani, wieħed ta' 91 sena u oħra ta' 79 sena.